Quim Torra és investit 131è president de la Generalitat - Junts per Catalunya\nRepública de tots i drets per a tothom, el compromís del nou Govern\nEduard Pujol insta l’Estat a aixecar el 155 per iniciar el diàleg amb el nou executiu\nEl ple del Parlament d’avui ha investit Quim Torra com a 131è president de la Generalitat de Catalunya. En el seu discurs, Torra ha reivindicat la “nació plena, lliure, pròspera, que garanteixi el benestar al conjunt de tots els ciutadans” i ha remarcat l’objectiu de fer una “República de tots, un espai on tothom hi guanyarà drets i ningú no en perdrà i on els ciutadans siguin lliures i iguals, no subordinats, no dominats, apoderats, participatius”.\nTal com ha explicat, Quim Torra un dels punts clau d’aquesta XII legislatura serà el procés constituent que ajudarà a “restituir les nostres institucions i recuperar la democràcia en la seva màxima expressió: l’elaboració d’una Constitució”. En aquesta línia, Torra ha assegurat que un cop hagi arrencat la legislatura, “haurem d’estar a l’alçada del moment, perquè el país ens posarà a prova a tots”. Igualment, ha remarcat que aquest projecte de República és un projecte que “no només necessita el suport de 70 diputats per tirar-lo endavant, sinó que necessitem ser com més gent millor”.\nPunt i final a 7 mesos de vergonya democràtica\nEl portaveu adjunt de Junts per Catalunya, Eduard Pujol, en la seva intervenció al ple d’investidura ha instat l’Estat espanyol a aixecar el 155 per iniciar el diàleg amb el nou Govern. Pujol ha celebrat que amb la investidura de Torra com a 131è president de la Generalitat, “posem punt i final a 7 mesos de vergonya democràtica”.\nIgualment, ha defensat la República com “la solució compartida, cohesionadora i inclusiva de la qüestió catalana” i no el menyspreu i la fractura social que “alguns partits polítics d’aquesta cambra intenten explicar. El que volem és convertir la justícia social en un pilar del govern”.


El final de gira de Sanjosex inaugura el BarnaSants\nEl concert serà el 26 de gener a la sala Luz de Gas der Barcelona i s’enregistrarà per ser editat en breu com a disc en directe\nARA Barcelona 10/11/2011 19:30\n260x366 Sanjosex Sanjosex\nEl festival BarnaSants de cançó d’autor arriba a la dissetena edició i arrenca el proper 26 de gener amb al concert de Sanjosex a la sala Luz de Gas de Barcelona. Sanjosex tancarà la gira del disc Al marge d’un camí (2010) després de dos anys de concerts.\nEl concert s’enregistrarà per donar peu a un futur disc en directe i deixar constància del moment que viu la banda formada per Carles Sanjosé (veu i guitarra), Xarim Aresté (guitarra elèctrica), Miquel Sospedra (baix), Richie Álvarez (teclats) i Pep Mula (bateria). Les entrades ja són a la venda.\nLa nova edició del BarnaSants se celebrarà des de finals de gener fins a inicis d’abril, i durà als escenaris catalans una seixantena de concerts a càrrec de gairebé 75 artistes, dels quals 20 presentaran nou disc. La programació combinarà noms destacats de l’escena catalana com Dani Flaco, Marc Parrot, Feliu Ventura o Quico Pi de la Serra, amb d’altres convidats internacionals com la uruguiana Rosana Taddei o la camerunesa Kareyce Fotso.


D'acord amb el que disposa l'article 14.2.a) de l’Acord normatiu 9717/2011, de 25 de febrer (FOU núm. 346, de 18 de març), pel qual s’aprova el règim de govern de la Universitat de les Illes Balears (ANRU), em plau de convocar-vos a la sessió ordinària del Consell de Govern, que tindrà lloc el dia 21 de març de 2018, a les 10.30 hores en primera convocatòria i a les 11 hores en segona convocatòria, a la sala d’actes de Cas Jai, amb l'ordre del dia següent:\nElecció de representant del PDI al Consell Social.\nAprovació, si escau, de la convocatòria d'ajuts de pagament de matrícula de la UIB per als estudiants amb circumstàncies personals sobrevingudes o estructurals (any acadèmic 2017-18).\nAprovació, si escau, del títol de grau de Direcció Hotelera Internacional.**\nAprovació, si escau, del calendari per a l’any acadèmic 2018-19.\nAprovació, si escau, del Reglament d’usos lingüístics de la Universitat de les Illes Balears i del Pla de llengües de la UIB.\nAprovació, si escau, de l’Acord normatiu pel qual es regula el procediment d’avaluació de l’acompliment del personal funcionari d’administració i serveis de la UIB.\nProposta de numerus clausus d'alumnes per estudis per a l'any acadèmic 2018-19.\nAprovació, si escau, dels estudis propis següents: «Especialista Universitari en Intermediació Turística. Títol propi de la UIB (30 ECTS)» i «Curs d’Actualització Universitaria en Catalogació amb RDA segon el model IFLA-LRM. Títol propi de la UIB (6 ECTS)».\nAprovació, si escau, de la proposta de complements retributius del professorat de Campus Extens - illes.\nPalma, 15 de març de 2018\n* Les esmenes que es vulguin fer a l’acta de la sessió ordinària del Consell de Govern del dia 13 de febrer de 2018 s’han de presentar per escrit a la sessió del Consell de Govern del dia 21 de març de 2018.\n** Es fa constar que la documentació presentada té caràcter provisional.


Presentació d'El gran llibre de les criatures fantàstiques de Catalunya | Llegendàrium\n21 de Desembre de 2018 14 de Maig de 2019\nAquest passat dijous 19 vaig assistir a la presentació d’«El gran llibre de les criatures fantàstiques de Catalunya», d’en Joan de Déu Prats, amb il·lustracions de Maria Padilla. La casa del llibre va acollir aquesta trobada d’esperits del territori i éssers invisibles, com la Ginebreda, que va vindre des de l’Alt Berguedà amb les seves branques cobertes de fruits negres. Ens va explicar com en el poble miner abandonat de Peguera, on hi té la seva llar, espantava als miners perquè no seguissin foradant la muntanya, fins i tot fent que alguns quedessin dins la mina colgats, deixant rere seu una fortor a ginebró, d’on li ve el nom. També vam conèixer a la Tinyosa, que amb les seves maneres etèries de boira ens parlà de com, allà al Montserratí, baixa lliscant de la serra i aplega les criatures perdudes, portant-les als llocs més secrets i solitaris de la muntanya serrada, llocs que ella s’encarrega de guardar. Als nens no se’ls torna a veure mai més… I és que no us penseu que totes les criatures amb les que vam parlar eren criatures «bondadoses», tampoc és que fossin dolentes, elles tenen els seus motius i les seves maneres, apropiades a cada lloc que les ha vist néixer.\nEn Joan de Déu Prats, autor principalment de llibres infantils i juvenils, va parlar-nos de com totes aquestes criatures que s’havien presentat allí no estan creades per nosaltres, sinó pel mateix territori en confluència amb la imaginació de la terra. Una terra, segons les seves paraules, que vol tornar a omplir-se, que vol tornar a imaginar-se a través dels seus somnis i d’allò que és invisible als ulls, perquè al capdavall aquestes criatures també són els heralds i els fills d’espais concrets, que s’escampen per tot el territori català. D’aquesta remor tel·lúrica, subterrània, neixen projectes com aquest llibre, en una edició d’autèntic luxe d’Editorial Comanegra. I jo que les vaig veure a la presentació cara a cara i que les conec una mica, puc afirmar que les il·lustracions de Maria Padilla els hi fan justícia. Unes il·lustracions fetes amb un estil entre «clàssic» i actual que, com tota l’atmosfera que genera el llibre, remeten a un passat que també és present, avui més que mai.\nEn el recull hi ha 53 d’aquestes criatures, repartides per tota Catalunya, Andorra, la Catalunya del Nord i Mallorca, algunes d’elles són «espantacriatures» urbans, basats en personatges reals terribles com els saginers, que extreien els unts, el greix, de les criatures per a vendre-les a potentats malalts de tuberculosi. D’altres són esperits del lloc, «lars» i «genius loci», que progressivament ven veure’s transformats i, d’alguna manera, «degradats», pel sincretisme cristià, com el pobre Pardinot, que acaba essent l’ase dels cops i les pedregades de la mainada. També hi ha herois com Joan de l’Ós o personatges que responen a esperits o déus de la contrada, com El Pare Llop o la Molsosa, propera a les dríades i les nimfes de l’Antiguitat. Però cap d’aquestes criatures són intercambiables. Com va dir en Joan de Déu Prats, totes elles estan fermament arrelades al territori i n’expressen les seves característiques, això és quelcom que ell ha intentat transmetre amb el seu recull.\n«La imaginació és la màgia més poderosa que existeix i amb ella es pot canviar tot i fer el que vulguis», va dir en un moment en Joan de Déu Prats. Esperem que, a través d’aquesta imaginació, les criatures tornin a campar pel territori, noves, renovades, diferents i iguals que sempre, amb vestits i noms nous, però sempre arrelades a la terra. Del llibre espero parlar-vos més endavant, les criatures n’estan ben contentes. I així la roda segueix rodant…\nArticle anteriorSübitus: El camí dels músics\nCatalunya, Criatures, Edat Contemporània, Època, Fantasmes, Folklore, La Roda de l'Any, Maig, Mitologia, Música, Territori


La Fiscalia investiga l'Ajuntament de Vic (Barcelona) per les consignes independentistes\nPublicat 14/9/2018 15:02:11CET\nLa Fiscalia Superior de Catalunya ha obert aquest divendres diligencies d'investigació pels missatges independentistes emesos per la megafonia de l'Ajuntament de Vic (Barcelona), ha informat el ministeri públic.\nUn ciutadà va denunciar a finals d'agost davant els Mossos d'Esquadra que va sentir "missatges que podien ser ofensius" i un agent va comprovar que des de l'Ajuntament s'emetia un so intens de campanes seguit de les consignes independentistes, que lamentaven la situació dels presos sobiranistes i asseguraven que l'objectiu és la independència de Catalunya.\nEn un escrit del 12 de setembre recollit per Europa Press, el fiscal superior, Francisco Bañeres, detalla que l'agent va posar els fets en coneixement de la Fiscalia i indica que és funció del ministeri públic "vetllar pel respecte de les institucions constitucionals i dels drets fonamentals i llibertats públiques".\nDemana als Mossos d'Esquadra que comprovin si l'emissió dels missatges --que es fa cada dia a les 20.00 hores, segons l'atestat policial-- ve confirmada per acord de l'autoritat municipal, per la qual cosa en requereix una còpia.\nTambé sol·licita determinar si l'emissió dels missatges ha suposat cap despesa per a l'Ajuntament, ja sigui per instal·lar els megàfons o la confecció i edició de les consignes, i si el consistori ha tingut cap tipus de participació personal en l'elaboració o bé de persones alienes.\nMISSATGE ACORDAT AMB L'ANC, ÒMNIUM I ELS CDR\nLa consigna emesa per megafonia demana no normalitzar "una situació d'excepcionalitat i d'urgència nacional", i es pot sentir des de tota la plaça Major de Vic, que acull el consistori.\n"Recordem cada dia que hi ha presos polítics i exiliats. No ens desviem del nostre objectiu: la independència de Catalunya", finalitza la gravació.\nFonts municipals van explicar a finals d'agost a Europa Press que el missatge, consensuat amb l'ANC, Òmnium Cultural i els Comitès de Defensa de la República (CDR), vol recordar els presos polítics i els exiliats", i que s'acompanya d'un so de campanes que sona cada dia a les 20.00 hores.\nMentre que les campanes sonen diàriament des de l'hivern passat, el missatge no s'emet cada dia sinó que es reprodueix "puntualment", han precisat les citades fonts.


Andorra o el banc de proves dels aprenents de pirata informàtic - Altaveu el diari digital d'Andorra\nAndorra o el banc de proves dels aprenents de pirata informàtic\n04/07/2016 (15:51 CET)\nAndorra és un banc de proves per als aprenents (i amb l'estiu el nombre de becaris s'incrementa) de pirata informàtic. I Andorra Telecom és un dels blancs predilectes. L’operadora de telefonia ha anunciat aquest dilluns que durant la jornada ha aconseguit aturar cinc atacs més. I sense gaire afectació per a l’usuari. Que seria, aquesta darrera, la notícia. L’impacte ha estat poquet. Que s’ataquin IP andorranes i que s’intenti col·lapsar la capacitat de trànsit ‘internauta’ de la companyia sembla, hores d’ara ja, un joc de nens.\nLa memòria, selectiva i més aviat curta, ja deu haver oblidat, gairebé, els atacs de què van ser víctima una vintena de pàgines electròniques institucionals el primer dia d’aquest any. Malgrat que es va assegurar que els ‘hackers’ no van aconseguir accedir a dades sensibles -un dels llocs webs atacats va ser el de tributs, per exemple-, els serveis informàtics de l’administració central van trigar una bona pila d’hores per remuntar les pàgines. I durant dies els llocs webs van anar amb una sabata i una espardenya.\nCom en aquella ocasió, també ara, davant els atacs soferts per Andorra Telecom s’ha posat en mans de la policia una eventual investigació penal per intentar saber qui hi pot haver darrera les agressions informàtiques. És com buscar una agulla en un paller. O potser fins i tot, probablement més complicat. I això que algunes fonts han assegurat que dur a terme atacs com els que s’han dut a terme aquestes darreres setmanes i que han afectat, en alguns casos de manera molt pronunciada, els serveis d’Internet, no és costós ni econòmicament ni tecnològicament. Genera molta més despesa el mal que fa. Als empresaris i usuaris, és clar. Andorra Telecom ja ha anunciat que no es pensa fer càrrec de les pèrdues. I en ser un monopoli difícilment tindrà una davallada gaire notable de clients. Obvi.\nEl serial dels atacs forans, especialment centrat en algunes IP concretes, es va iniciar, curiosament, després d’una fallada molt generalitzada al centre del país el 20 de juny. Va ser l’únic cop que la parapública de les telecomunicacions va entonar el ‘mea culpa’ en tan què causant de la incidència que va afectar entre 1.500 i 2.000 clients d’Andorra la Vella i Escaldes durant un munt d’hores, moltes d’elles d’intensa activitat comercial i empresarial. A partir de llavors hi ha hagut altres problemàtiques, però sempre sempre sempre s’ha imputat a tercers. Als aprenents de pirata informàtic. Als ‘hackers’ aficionats que han fet d’Andorra el seu paradís.\nAquest dilluns, els enèsims atacs. Andorra Telecom ho ha anunciat de la següent manera: “Andorra Telecom ha fet front aquest dimarts a cinc nous atacs informàtics contra tres servidors andorrans. Aquest tipus d’atacs acostumen a anar acompanyats de l’enviament d’un gran volum d’informació contra una IP que acaba sobrecarregant la xarxa. Els mecanismes de protecció habilitats tant internament com externament han permès frenar- los i que l’increment de trànsit derivat no tingués pràcticament afectació sobre la xarxa de telecomunicacions andorrana.”\nEl comunicat afegeix que “els atacs s’han produït entre les 11·20 del matí i les 18:05 hores, han tingut una durada total de 4 hores i una potència màxima de 20 Gbps, pràcticament tres vegades més que el total de consum nacional. A efectes pràctics, els atacs han provocat durant el matí una degradació del servei d’Internet de cinc minuts, degradació que ha comportat microtalls en les connexions i una reducció de la velocitat de navegació puntual. A la tarda s’ha produït una nova incidència de 8 minuts de les mateixes característiques en el servei d’internet i talls del servei 3G.”\nFinalment, “l’operadora de telecomunicacions manté l’alerta després dels atacs de dimarts i dimecres de la setmana passada i d’aquest dilluns i demana disculpes als nostres clients per les molèsties que s’hagin pogut ocasionar”.


Samuel Falomir és elegit per unanimitat president del Pacte Territorial per la Ceràmica\n8:03 pm - Friday, 29 May 2020\nLa nova vicepresidenta, triada també per unanimitat, és l'alcaldessa d'Almassora, Merche Galí.\nSamuel Falomir ha sigut elegit aquest matí per unanimitat president del Pacte Territorial per l’Ús de la Ceràmica. La nova vicepresidenta, triada també per unanimitat, és l’alcaldessa d’Almassora, Merche Galí.\nDesprés de la seua elecció, l’alcalde de l’Alcora ha incidit en la importància de donar un nou impuls al pacte “per a potenciar i optimitzar les polítiques d’ocupació, formació i promoció econòmica, en benefici dels veïns i veïnes dels municipis integrats”.\nEn aqueixa línia, Falomir ha destacat que ha de ser una “eina clau” per al desenvolupament i promoció de l’ocupació, per a això, “és necessari potenciar les sinergies entre entitats”.\nLes accions del Pacte es desenvolupen atenent els principis d’igualtat d’oportunitats i de gènere, el diàleg com a mitjà de resolució de conflictes, la cooperació interadministrativa, la col·laboració públic-privada, la programació estratègica, la transparència en la gestió i l’avaluació en el compliment dels objectius.\nPrevious articleBonig acusa a Sánchez de “ego i tacticisme”\nNext articleOnda millora el Pla de transparència ampliant les dades obertes per a consulta ciutadana


Olor de Primer d’Octubre\nLa sentència del procés reinicia el procés| Dispositiu policial imponent| Organització popular i desubicació política\nper Quico Sallés Barcelona. 13 d’octubre de 2019 21:47\nFa dies que les xarxes Telegram o Signal han augmentat la seva quota de clients. La quantitat d’abonats que s’han afegit a aquestes xarxes de comunicació mínimament encriptades ha estat visible i constant. Una situació que es va viure justa abans del Primer d’Octubre. Possiblement sigui la metafòra de la setmana que s’enceta. Tothom sap més o menys com començarà, però ningú com acabarà, ni tant sols la Comissaria General d’Informació dels Mossos. Moviments populars, amb certa simulació caòtica de protagonismes; aturada general; gestos polítics entretallats i inintel·ligibles per gran part de l’independentisme i una reacció per part de l’Estat descarnada de “Ho tornarem a fer”, avalats pel tricorni del “Todo por la patria”. Ambient de Primer d’Octubre però a diferència de fa dos anys, no es configura un moviment de defensa sinó de reacció.\nL’ambient ve determinat pel tret de sortida d’una sentència històrica. Una decisió judicial que va més enllà dels fets de Setembre i d’Octubre de 2017. Fins i tot, més enllà de l’independentisme, i més enllà de l’Estat. Una sentència que definirà el nou concepte espanyol de democràcia. Sia quina sia la resolució, el dret a la protesta -el dret motor dels altres drets fonamentals- quedarà esmenat, adaptat a contenir moviments polítics disruptius amb el sistema i sobretot dirigit a blindar la indissoluble unitat d’Espanya constitucional.\nLa sentència i l’estratègia\nLes filtracions sobre la possible condemna per sedició en concurs amb malversació encara han esverat més els ànims d’un independentisme que semblava trobar-se estabornit. La llarga espera de la resolució tampoc ha ajudat. Tot indica que aquest dilluns al migdia ja s’haurà notificat si el president de la Sala Penal, Manuel Marchena, no decideix aturar el cronòmetre per renyar, o fer-ho veure, els filtradors de la decisió. En qualsevol cas, la sentència té malaverany però el Tribunal Suprem, que al igual que els altres poders no és un poder estanc, sap també que pot modul·lar la força amb una condemna esglaonada.\nDes de l’esfera política fa temps que també es va posar la sentència com un clau d’accés a una nova pantalla sense aclarir quina havia de ser la resposta. Només se celebraven trobades i reunions per reblar que la resposta havia de ser “estratègica i àmplia”. S’han posat sobre la taula idees com un Govern de concentració, noves eleccions, un ple extraordinari a més d’una esperada declaració institucional. Totes les propostes, però, destil·len l’opció de treure el procés de les institucions i concertar en la mobilització popular i el Consell per la República la direcció política.\nEls partits estan convençuts que la desobediència institucional és ineficaç i no fa ni pessigolles al ferro de l’Estat. En canvi, una mobilització orquestrada i dirigida des de les entitats civils i amb l’auspici d’un organisme polític fora del control estatal com és el Consell per la República de Waterloo, pot ser més eficient i entramar una mobilització més constant i resultadista. El cas de les Cambres de Comerç n’és l’exemple més evident.\nArran d’assenyalar la sentència com una data on el moviment independentista hauria de reaccionar, hi ha hagut una reacció popular calculada a través de les complicades “taules unitàries”, on fins i tot hi participaven els partits. O segons algunes veus, “on fins i tot els partits hi venien a posar traves”. D’aquí han sorgit les idees com les cinc columnes, que tal i com va avançar El Món, travessaran Catalunya durant tres dies des de Berga, Tarragona, Tàrrega, Vic i Girona. Unes marxes que utilitzaran vies claus del país com l’A2, C55, C58,AP7, C17, N150, C16, C33, C65, N II i N-340 a més d’altres secundàries com la GI-5555 o la BV-2241. Són manifestacions més o menys acordades amb els Mossos però que els organitzadors contemplen que es poden desbordar.\nPer altra banda, hi ha Tsunami Democràtic, que té un canal de Telegram amb més de 110.000 abonats. Un canal pel qual, de manera un pèl anàrquica, s’informarà de mobilitzacions concretes i puntuals, sempre amb caràcter pacífic i democràtic. Un moviment impulsat per l’entramats social i polític i partidista del sobiranisme. Tsunami Democràtic demana a la gent que porti una ràdio, calçat còmode i menjar i aigua per passar el dia fora de casa. I en cas de viure fora de Barcelona, avisen que s'ha d'estar preparat per agafar el cotxe o el transport públic.\nPel que fa els CDR és per on plora la criatura dels serveis d’informació dels Mossos. No són organitzacions constituïdes com a persona física i de moment no poden discernir cap preavís de concentració o protesta dels registrats els darrers dies. “Ens comuniquen unes 9.000 manifestacions l’any, però s’en fan 3.000 més no comunicades”, apunten fonts d’Interior. El cop policial a 7 pressumptes membres de CDR el mes de setembre ha escampat cert temor a la reacció de l’Estat per l’organització fins i tot, d’un tall de carretera.\nPel que fa als estudiants, el Sindicat d'Estudiants ha convocat vaga a instituts i universitats el 16, 17 i 18 d'octubre, així mateix, també ha instat a aturar les classes en el moment que es conegui la resolució judicial. A tot això, cal afegir la vaga general convocada pel sindicat Intersindical per divendres 18 d’octubre, coincidint amb el final de les marxes.\nEls Mossos, el Cos Nacional de Policia i la Guàrdia Civil fa temps que s’estan preparant. D'efectius de policies espanyoles n'han arribat uns 1.200. Però també ara estan preocupats per la possible existència d’una sisena columna. En qualsevol cas, els Mossos ja han activat tot el dispositiu Minerva, que els ha portat algun mal de cap sindical. Com exponent de tot això, el CECOR, que es posa en marxa a la seu d’Interior, a Barcelona. És el centre de Coordinació, és la torre de control de la policia.\nQui manarà serà el comissari en cap Eduard Sallent, tot i que hi hauran els comandaments dels altres cossos, però el CECOR és dels Mossos en ser la policia integral i en tenen les competències d’ordre públic. “N’hem après molt del Primer d’Octubre”, insisteixen. Els polítics s’hi passen, hi tenen una habitació, però en principi no hi pinten res.\nEls Mossos sabran on seran els efectius de la policia espanyola i de la Guàrdia Civil. D’entrada el dispositiu és que les instal·lacions on la seguretat és a càrrec de les policies espanyoles, s’ha reforçat. Dos exemples. En primer terme, la delegació del govern espanyol, on el perímetre exterior serà dels Mossos i la segona línia, del CNP. I en segon exemple, l’aeroport del Prat, on queda més clara la línia entre les dues policies. De la porta enfora dels Mossos.\nPerò, fonts dels Mossos, asseguren que, a més del dispositiu que s’ha enviat, que consideren exagerat en recursos tècnics i humans, l’Estat té obsessions. Una de les més clares és l’aeroport del Prat i les estacions de l’AVE. Hi ha neguit amb aquestes dues infraestructures crítiques susceptibles de ser bloquejades amb certa facilitat.\nAra bé, que passarà si apareixen dues mil persones i tallen l’AP7 en un punt vital de trànsit? En primer terme, s’activarà el protocol dels Mossos des de l’avís sonor a l’arrencada de cebes. Ara bé, si finalment s’ha de decidir que hi ha d’haver ball de bastons, qui ordenarà dissoldre una concentració serà l’autoritat del departament d’Interior. En la major part dels casos sol ser del Director General de la Policia en amunt com el secretari o el conseller. Ara bé, l’operatiu el decidirà el comandament policial. Tot plegat, olor de Primer d’Octubre.\nQuicuuu!a buscar feina de vereitattt.. TIC TAC TIC TAC... ADeeeuuuu subvencions al odiiiii....\nEl "pacífico" Roger Español mejor será que se quede en su casa. Fa 4 mesos\nSería jodido que dejará de ver las cosas cómo son : "que todo el proceso ha sido un grandísimo engaño". Las hijas del títere y la gran engañabobos chillona, no pueden ir a manifestarse, tienen asuntos familiares ( estas son bastantes más listas que el " pacífico ").\nCom diria el teu rei, pq no te callas....


Perqué els tios Heteros no ballen? | Reflexions d'un arqueòleg glamurós\n« ANTIPOLÍTICA: l’avantsala del Feixisme\nFiltrada la conversa entre Rajoy i Obama! »\nPerqué els tios Heteros no ballen?\nAgost 1, 2012\nExisteix una misteriosa força gravitatòria, desconeguda encara per les Lleis de la Física, que atrau als nois heteros irremeiablement a no moure cap múscul del seu cos en el moment que trepitgen una discoteca. Es limiten a aguantar una cervesa amb una ma i a repassar amb la mirada de llop famolenc les fembres del indret amb la inexpressivitat i hieratisme d’una escultura egípcia.\nTampoc dic que hagin d’emular a Mijaíl Baryshnikov i interpretar una escena del Llac dels Cignes cada cop que el Dj canvia de tema, però no estaria de més que donessin alguna pista sobre les seves constants vitals, doncs a voltes sembla que estiguin participant en un concurs d’estàtues humanes de la Rambla.\nI això quan es dignen a aparèixer en una pista de ball, ja sigui arrossegats per la insistència de la seva xicota, o bé per la fam derivada de l’abstinència sexual; doncs el seu hàbitat natural sol estar en un bar on les taules i cadires siguin la perfecta excusa per evitar qualsevol temptació de coreografia.\nEl més paradoxal de tot és que a les classes de gimnàs del institut era just al contrari! Aquests mateixos heteros feien piruetes i acrobàcies sobre el poltre, mentre jo acabava esberlat o mig inconscient pel terra cada cop que intentava la proesa de fer una voltereta o, no diguem ja, una vertical.\nOn han quedat aquells Tony Manero dels Saturday Night Fever als 70’s? O els rapers break-dancers dels 90’s? Eren tots gais armaritzats? Doncs ho dissimulaven amb molta astúcia!\nTenen por aquests mascles heterosexuals de canviar sobtadament de vorera si els seus músculs segueixen durant uns instants el ritme de la tornada? O potser és que les femelles d’avui dia busquen mascles encartonats i reumàtics? Quin misteri!\nArxivat a Homosexualitat i Gènere | Etiquetat discoteca, gltb, hetero, Llac dels Cignes, Mijaíl Baryshnikov, Tony Manero |\nHahaha! Ho has clavat; m’has recordat aquesta fantàstica escena de la pel·lícula In and Out:\nAra que hi penso, el meu marit és molt “expressiu” quan balla… potser haurem de tenir una conversa aquest vespre 😉\nNo sé si als practicants de l’esport olímpic de “la barra fija” els funciona gaire bé la tècnica, però a mi les mirades depredadores m’incomoden moltíssim.\nper Montse Agost 1, 2012 at 11:50 am\nHe de reconèixer que se’m va ocórrer aquest post veient aquesta escena!!\nper Arqueòleg Glamurós Agost 1, 2012 at 11:34 pm\nEn tant que homosexual inexpressiu i hieràtic, aquesta entrada m’ofèn, xD.\nper RB Agost 1, 2012 at 12:51 pm\nNo hi estic d’acord!! Cert que m’estimo més estar en un bar amb els amics solucionant el món i tractant temes tan profunds com inútils, però si anem de discoteques ho donem tot!!! O potser és que m’he de replantejar la meva sexualitat…??\nper Crític de cine Agost 1, 2012 at 1:00 pm\nJajajaja!!! Aquesta entrada no té ni caps ni peus!! Has fet una generalització indeguda enorme!\nEm diràs que mai has vist heteros ballant?? (Un servidor per exemple?)\nCom a punt final et recomano veure als meus progenitors ballant, són tot un espectacle, potser hauràs de reconèixer que t’has equivocat o que només volies provocar o que tot era una ironia. Si són les dues últimes opcions ho has aconseguit.\nper conjuntbuit Agost 1, 2012 at 1:34 pm\nLa única finalitat que tenen tots els posts que he escrit en la història d’aquest blog, eren provocar.\nper Arqueòleg Glamurós Agost 1, 2012 at 11:39 pm\nCom a fèmina ja et puc dir que no vull per res els mascles encartronats i reumàtics. És més, m’encanten els tios que balle i si ho fan bé, ja ni t’explico!!!!\nper Elena Agost 2, 2012 at 1:50 pm\nEl punt provocatiu hi és en el post, però penso que també hi ha una part de veritat.\nHa d’agradar la litúrgia que acompanya el sortir a ballar, i no ha tothom li agrada el suficient.\nper Tomàs Agost 4, 2012 at 5:28 pm\nSenzillament odío la maleïda música disco, el Dance, el House i tot aquest rollo- Respecto a qui li agradi. Prefereixo saltar en una sala o concert de Rock and Roll.\nAh, i prefereixo petar la xerrada de coses que m`interessin abans que veure un grupet ballant cançons banals, ho sento. Odío la banalitat madonnera.\nToma patacada, arqueòleg, hahaha.\nper Josep Miquel Costa Esteban Desembre 1, 2012 at 11:32 pm


L’especialització i dedicació als nostres clients cada dia és un valor més preuat. Fomentar aquesta relació a través d’esdeveniments puntuals que reforcin vincles i recordi als nostres clients l’objectiu pel qual ens han seleccionat és fonamental.\nProposem un calendari de micro-esdeveniments basats en una estratègia personalitzada i a mesura a les necessitats de la seva pime on podem abordar els objectius que vulgui comunicar d’una manera distesa o més formal. Realitzem una consultoria basant-nos al seu pressupost i necessitats, totalment personalitzat. Aportem idees originals i solucions atractives per marcar la diferència en esdeveniments i viatges per a pimes.


Amenacem l'àrbitra en un partit de fútbol a Canàries\nEls fets han tingut lloc durant un partit de futbol de la Primera Divisió Regional\nRedacció 09/12/2019 11:30h\nDurant un partit de futbol de Primera Regional de Fuerteventura, a les illes Canàries, una menor de 16 anys ha estat la protagonista de greus comentaris per part d'un aficionat. En concret, s’estava disputant un partit entre l’UD Jandía i el Chilegua quan un home va cridar a la noia frases irrespectuoses i amenaces: «Si t'enxampo fora, et violo!»\nUn aficionat amenaça l’àrbitra menor\nL’aficionat va cridar a la menor, segons informa el diari ‘Marca’, comentaris irrespectuosos i, davant d’aquestes paraules, la col·legiala els va deixar per escrit en l’acta del partit: «En l'últim minut de la trobada es produeix una revolta entre diversos jugadors i un aficionat del Jandía que estava a la grada dient a la meva assistent número 2: ‘Ai aquests turmells! Si t'enxampo fora, et violo, et partiré la cara’. Fent signes de violència, mossegant-se la llengua i fent el moviment de pegar-li amb la mà. Havent de ser subjectat per diversos jugadors».\nAixí doncs, l'àrbitra ho va deixar reflectit i aquests fets poden implicar algun tipus de multa o sanció al club local. Tanmateix, en cas d’imposar sanció, qui decidirà quina serà és la federació regional, és a dir, el Comitè de Competició de la Federació de Futbol de Las Palmas. Destaca el fet que anteriorment l’UD Jandía va ser sancionat amb una multa de 3.000 euros.\nMor un nen de dos anys en caure d'un tercer pis a Canàries\nUn pare abandona el seu fill menor per ser gai\nMenor Violació Illes Canàries


Les nostres propostes electorals - Notícies - Coordinadora d'ONG Solidàries\nLes nostres propostes electorals\nDESCARREGA RECULL PROPOSTES ELECTORALS PDF (1,1MB)\nLes ONG Solidàries no només denunciem sinó també proposem. De cares a la nova convocatòria electoral, les diverses formacions polítiques que actualment estan representades al Parlament de Catalunya han rebut, durant els últims dies, un document amb una trentena de propostes per aconseguir una major justícia i cohesió social.\nEntenem que la construcció de la pau en l’àmbit català ha de fonamentar-se en polítiques públiques que afavoreixin la cohesió social, la solidaritat, la gestió noviolenta dels conflictes, la participació de la ciutadania en els afers comuns i la transparència de la gestió i dels pressupostos del Govern de Catalunya. Considerem que han de ser una bona eina de diàleg i de compromís mutu entre els grups parlamentaris i la Coordinadora d’ONG Solidàries. Les nostres propostes són aquestes:\nPromoure la Cultura de Pau com a marca diferencial de Catalunya, a través de les pròpies actuacions i donant suport a activitats específiques sobre aquestes qüestions d’entitats i associacions d’arreu del país.\nInstar el Govern de Catalunya al compliment efectiu de la Moció 55/XI del Parlament de Catalunya, sobre la desmilitarització de Catalunya, i fer-ne el seguiment i control.\nInstar el Govern de l’Estat a declarar una amnistia per a totes les persones processades (alcaldes, representants d’entitats, membres dels darrers Governs de Catalunya) en relació amb el referèndum de l’1 d’octubre de 2017, la consulta no vinculant del 9 de novembre de 2014 i altres relacionades amb el procés.\nAplicar mesures per lluitar contra la xenofòbia i el racisme, i propiciar espais de diàleg intercultural i interreligiós entre els ciutadans de Catalunya.\nComplir les lleis de Transparència (19/2013 i 19/2014)de manera que l’accés a la informació sigui visible i de fàcil consulta per a la ciutadania i instar a totes les administracions locals catalanes a complir amb celeritat aquesta llei\nGarantir l’accés de tota la ciutadania als tràmits i gestions amb les diferents administracions públiques de Catalunya. En cap cas les TIC han de suposar una barrera per a les relacions de la ciutadania amb les administracions. I, si fos el cas, que hi posi els recursos humans, materials i econòmics necessaris\nEstablir un límit salarial per a membres del Govern, diputats i càrrecs de confiança de 3,5 vegades el Sou Mínim Interprofessional\nImpulsar una llei que exigeixi als càrrecs de confiança dels membres del Govern demostrar la seva vàlua i experiència per al càrrec al qual se l’assigna.\nAdaptar les taxes, matrícules i quotes existents a Catalunya (municipals, comarcals, Generalitat...) al nivell de renda dels usuaris, de manera que es tingui en compte la renda familiar i el número de persones que componen la unitat familiar.\nAssegurar que la Renda Garantida de Ciutadania arribi a tota la ciutadania i aplicar-la de manera ràpida i efectiva i sigui compatible amb l’Ingrés Mínim Vital.\nElaborar i desenvolupar un pla de xoc per a persones aturades de llarga durada que la crisi va expulsar del mercat de treball i, ara el COVID-19, n’ha augmentat el nombre i n’ha fet més difícil la seva incorporació al món del treball.\nPromoure una llei que, independentment del seu origen o nacionalitat, atorgui els drets i deures de ciutadania a les persones amb més d’un any de residència continuada a Catalunya.\nGarantir pressupostàriament la integració social de persones immigrades i la convivència respectuosa amb les diferències, a través de plans locals d’acollida i convivència. Incloure la mediació com a competència d’obligat compliment per als ajuntaments i dotar-los dels recursos necessaris.\nGarantir pressupostàriament els Plans de Barris, els Plans Comunitaris i els Plans d’Entorn per tal d’assegurar la igualtat d’oportunitats socials, educatives, culturals, esportives...\nMillorar el finançament de les entitats socials signant convenis pluriennals per assegurar, a llarg termini, el treball dels processos de les persones i el seguiment dels projectes que es duen a terme, atès que els finançaments anuals no són una bona eina a l'hora de transformar contextos i millorar la realitat de les persones i col·lectius amb menys oportunitats. Fer efectius els pagaments, almenys en un 70%, en el moment de la firma del conveni o de la resolució de la convocatòria per tal de no constrènyer l'economia de les mateixes entitats.\nElaborar i aprovar dins d’aquesta legislatura una Llei de l’economia social i solidària.\nMantenir el compromís adquirit d’incrementar paulatinament el pressupost de cooperació fins a destinar-hi el 0,7% dels ingressos propis el 2030. Dur a terme polítiques per tal que aquests fons es gestionin de manera equitativa arreu del territori.\nPromoure el compliment efectiu dels Objectius de Desenvolupament del Mil·lenni.\nFer front a la impunitat de l'evasió i el frau fiscal exigint a les empreses d’abast internacional a les que es subcontracti o a les que s’externalitzin serveis acreditacions sobre els països on tributen.\nOperar amb la banca ètica de manera funcional i no simbòlica, i instar totes les administracions catalanes a també fer-ho. Donar a conèixer aquest compromís a la ciutadania.\nIncorporar criteris ètics en el consum de l’administració itambé en aquells serveis contractats i conveniats, que permetin assegurar la compra de productes de comerç just o elaborats lliures d’explotació i injustícies. Instar totes les administracions catalanes a també fer-ho.\nIncloure criteris socials i de respecte als drets humans, la cultura de la pau, la solidaritat i el medi ambient en els plecs de contractació de serveis.\nGarantir que els treballadors de les empreses contractades per serveis o adjudicació d’obres tinguin unes condicions laborals justes basades en els criteris de l’OIT, l’Estatut del Treballadors i referendades en un conveni col·lectiu.\nInstar al Govern de Catalunya al compliment efectiu de la Resolució 359/XI sobre un marc legislatiu pel respecte dels drets humans per les empreses catalanes que operen a l’exterior aprovada per la Comissió d’Acció Exterior i Cooperació del Parlament de Catalunya el 3 de novembre de 2016, amb l’aprovació d’un compromís entre els diferents actors i un observatori que vetlli pel seu compliment.\nDavant l’emergència habitacional, garantir el dret a l’habitatge i l’accés als subministraments bàsics (aigua, electricitat i gas) a tota la població, amb mesures i recursos adequats. Obligar a les subministradores a signar els convenis i assumir i condonar els deutes de les famílies vulnerables. I coordinar les administracions públiques catalanes per tal de fer efectiu el compliment de la Llei 24/2015 en matèria de pobresa energètica.\nIncrementar la borsa d’habitatges de lloguer social pressionant els grans tenidors perquè en cedeixin en condicions dignes per als programes de lloguer social i concedint i facilitant un lloguer social als habitatges amb famílies residint-hi. Introduir bonificacions fiscals per als propietaris que cedeixen habitatges per a lloguer social.\nAmpliar i aplicar la llei de regulació dels preus de lloguer a tots els municipis del país.\nAplicar un pla de xoc per abordar el sensellarisme. El dret a un habitatge digne ha d’estar garantit.\nDissenyar i ampliar les mesures per fer front al pagament del deute vinculat a les moratòries i prorrateig de les quotes hipotecàries actuals aplicades a les famílies.\nDESCARREGA LES NOSTRES PROPOSTES AQUÍ >>\nLes propostes de Solidaritat i Cooperació de les Eleccions Municipals del 2015\nEleccions: les entitats pregunten\nPolíticas de desarrollo y ayuda alimentaria\nLa Participació política / Ferran Sáez Mateu\nCiudadano económico, ciudadano del Estado, ciudadano del mundo : ética política en la era de la glob\nPolíticas de control migratorio y de cooperación al desarrollo entre España y África Occidental dura


Les duanes no podran controlar els telèfons intel·ligents – FÒRUM.ad\nLes duanes no podran controlar els telèfons intel·ligents\nOn: 14/01/20 7:00\nVivim en un món cada vegada més opressiu. Les lleis i actuacions de governs per a controlar a la ciutadania després dels atemptats de l’11 de setembre de 2001 han augmentat, sobretot, en els aeroports.\nAquest tipus de pràctiques ha arribat fins a límits insospitats en el cas dels Estats Units, on un tribunal de Massachusetts ha hagut de crear jurisprudència per a evitar una sèrie d’actuacions que es donaven en aeroports i que atempten contra la privacitat, i en el cas estatunidenc contra la quarta esmena.\nEl tribunal territorial americà va determinar que els controls de telèfons mòbils o ordinadors portàtils dels viatgers no poden ser revisats ni tampoc retinguts pels agents de duanes si no hi ha una sospita individualitzada sobre el passatger, és a dir, una recerca policial o judicial en marxa.\nAixí ho ha determinat la justícia després que en 2017 onze persones denunciessin que els oficials de duanes havien agafat els seus telèfons mòbils per a buscar informació. La denúncia va ser presentada conjuntament amb la Unió Estatunidenca per les Llibertats Civils (ACLU, en les seves sigles angleses) i la Electronic Frontier Foundation.\nSegons informen mitjans com The Verge o Mashable aquest tipus d’accions s’han incrementat des de l’arribada de Donald Trump al poder.\nPrevious Post: Roda el món i torna el mot: Sopa de mots\nNext Post: Ajuda als incendis d’Austràlia des d’Andorra


Un manresà fa onze dies que viu en un arbre per evitar una tala a Austràlia - Regió7 :: El Diari de la Catalunya Central\nUn manresà fa onze dies que viu en un arbre per evitar una tala a Austràlia\nIsaac Carné Céspedes, de 37 anys, intenta aturar la destrucció d'un bosc que va sobreviure als devastadors incendis\nfrancesc galindo | manresa 10.02.2021 | 00:00\nUn dels espais que són a la llista per ser talats (esquerra) i Isaac Carné Céspedes (dreta) arxiu particular\nUn dels espais que són a la llista per ser talats (esquerra) i Isaac Carné Céspedes (dreta)\nA quaranta metres d'alçada, en una plataforma de fusta situada entre el brancatge d'un eucaliptus gegant d'un bosc de la regió oriental de Gippsland, a l'estat de Victòria, al sud d'Austràlia, el manresà Isaac Carné Céspedes fa onze dies que hi fa vida per intentar impedir la tala que s'està portant a terme.\nExplica a Regió7 que un grup d'activistes locals i ell «hem decidit establir aquest bloqueig degut a la imminent entrada de les màquines per talar aquest bosc».\nAssegura que la tala de boscos antics a l'estat de Victòria «és un problema greu que es fa d'amagat i amb el consentiment del govern».\nDurant els incendis de juny del 2019 al maig del 2020 es van cremar el 80% dels boscos d'aquesta zona, l'East Gippsland. El lloc on s'han fet forts els activistes és un dels últims refugis que no van ser devorats pel foc.\nEs tracta d'una zona important per a la fauna autòctona i un dels últims racons de bosc temperat humit al continent australià.\nHa pogut passar els darrers onze dies penjat a 40 metres d'alçada gràcies al campament de suport situat a dos-cents metres des d'on li porten menjar calent i te.\nCarné explica que té «aigua i menjar per passar uns dies si la policia intervé».\nAhir va ser el primer dia que la policia forestal va venir a dir-li que marxés. El següent pas és que un grup especial de rescat «vingui i intenti baixar-me de l'arbre. Pot ser tant aviat com demà».\nCarné i la seva família són del barri de la plaça Catalunya de Manresa. Va estudiar a la Joviat i al Lluís de Peguera i va cursar la carrera de Geografia a l'UAB. La seva activitat professional estava vinculada a una empresa d'estudis de mobilitat i a la producció audiovisual. Quan va tenir diners estalviats es va dedicar a viatjar i va viure a l'Índia. Va acabar fixant la seva residència a Austràlia i portant una vida marcada pel respecte al medi ambient a Goongerah, una comunitat ubicada en Gippsland, a prop del parc nacional d'Errinundra, a 350 quilòmetres a l'est de Melbourne.\nEl parc nacional d'Errinundra preserva els boscos humits més grans de Victòria i sustenta alguna de la vegetació de creixement lent més espectacular del sud-est d'Austràlia. La major part del parc és accessible només els mesos més secs.\nMalauradament, s'ha produït una tala extensiva de tots tipus de boscos al voltant del parc i, fins i tot s'han produït casos de tala a l'interior que han estat atribuïts a errors administratius.\nEls activistes han decidit mobilitzar-se perquè després de la pèrdua de 770.000 hectàrees de bosc no consideren acceptable que s'hagin programat 300 accions de tala al conjunt de l'East Gippsland, de les quals 60 a Errinundra, i han decidit dir prou.\nEls manifestants estan ocupant una zona de bosc a punt de ser talada a l'altiplà d'Errinundra.\nL'Isaac Carné, com a membre de la comunitat local, ha assumit la tasca de quedar-se a viure a la petita plataforma de fusta com a símbol de resistència contra la destrucció de la zona. Ell i l'assentament que l'acompanya es troben en una de les darreres zones de boscos no cremats de l'est de Gippsland, on es troba fauna en perill d'extinció, molt afectada pels incendis.\nHi ha raons de pes per aturar una tala que es produeix en un hàbitat de primera qualitat per a espècies naturals molt afectades per la recent devastació, però els interessos econòmics són grans.\nMalgrat els terrible impacte dels incendis forestals, els ecologistes afirmen que es manté la planificació d'explotació forestal i s'han afegit zones addicionals amb el vist-i-plau del govern australià.


Som el que emprenem: 2014\nExplicant l'experiència de Goteo i EyeCopter a eldiario.es\nEm va arribar un mail fa dies de la Vicky Bolaños, periodista, demanant-me sobre l'experiència d'Eyecopter i Goteo, per tal d'escriure un article sobre l'avaluació del projecte. I aquí està l'entrevista feta. Cliqueu sobre la foto.\nPublicat per Estel Paloma a 6:37 Cap comentari:\nEtiquetes de comentaris: crowdfunding, experiències diferents, EyeCopter, finançament, Goteo\nEscola Pia Santa Anna Mataró: Cloenda de la campanya Dit i Gest: Una campanya de salut i solidaritat mobilitza l'escola Santa Anna Durant la primera setmana d'abril, Santa Anna es va mobilitz...\nPublicat per Estel Paloma a 11:41 Cap comentari:\nEtiquetes de comentaris: emprenedoria social, experiències diferents, iniciativa emprenedora a les escoles\nPer favor!!!!! Més iniciatives com aquestes... som la meitat de la població mundial!!!!!!\nEns ho hem de creure!!!!!\nPublicat per Estel Paloma a 21:24 Cap comentari:\nEtiquetes de comentaris: ciència, dones emprenedores, xarxes socials\n"El diari de l'educació"\nPoso el link de l'article, fet pel Pau Rodríguez, d' El diari de l'educació on hi surto esmentada, juntament amb més companys del Batxillerat de l'Escola Pia Mataró: Ismael Cabezudo, Manel Trenchs, Jaume Font, Toni Aguilar i Maite Núñez.\nL'article fa referència, entre d'altres aspectes, a la Flipped Classroom, metodologia que estem aplicant en Jaume Font i jo a les classes de Geografia de 2n de Batxillerat.\nPublicat per Estel Paloma a 19:38 Cap comentari:\nEtiquetes de comentaris: experiències diferents, flipped classroom, sistema educatiu, treball en equip\nExplicant l'experiència de Goteo i EyeCopter a eld...\nEscola Pia Santa Anna Mataró: Cloenda de la campan...


Cert és que la primavera i l'estiu es porten millor amb les flors i les plantes, però a la tardor també hi ha moltes que floreixen i que aguanten perfectament les temperatures i les condicions meteorològiques. Gràcies a aquestes, donar-li un punt de calidesa a la nostra llar i de color al balcó o jardí es converteix en una tasca senzilla. A continuació, pots descobrir algunes de les millors opcions per a aquesta època de l'any:\nSón flors molt acolorides i que resisteixen a la perfecció les baixes temperatures, per la qual cosa són perfectes per a donar-li vida a la llar durant els mesos de més fred. A més, existeixen diverses varietats amb colors diferents. Sobretot, tingues en compte que necessiten un ambient bastant humit, un sòl ric en nutrients i un bon drenatge.\nUna de les flors més demandades en aquesta època de l'any. Les hortènsies ajuden a donar color i presència tant en espais interiors com exteriors. Si no es donen gelades, són capaços de resistir molt bé les èpoques de fred i es poden triar entre diferents varietats i colors. Cal destacar que a la tardor s'allunyen dels colors brillants de l'estiu, per la qual cosa transmetran més elegància.\nFLOR DE LA PAU\nEs tracta d'una de les plantes de tardor amb flor més elegants i resistents a l'interior, però si li toca el sol de manera directa les seves fulles es cremaran. Tan sols s'ha de regar un parell de vegades per setmana i és recomanable no exposar-la a corrents d'aire. En definitiva, és una bona opció per aportar elegància a qualsevol espai de la llar.\nVersàtils, belles i resistents. Es tracta d'una flor capaç de mantenir-se fins a finals de novembre. Per mantenir-la en perfectes condicions, s'han de regar quan el substrat estigui sec i la millor forma per fer-lo és per immersió. A més, necessiten bastant llum per florir, encara que és recomanable no exposar-la de manera directa. Com a dada curiosa, el te de crisantem s'utilitza per tractar els símptomes dels refredats.\nFloreixen durant tot l'any i s'adapten molt bé tant en espais interiors com exteriors. La seva principal característica és la textura vellutada de les seves fulles i flors i és important exposar-la de manera constant a llum indirecta. Quant a la temperatura, el millor és mantenir-les entre els 17 i els 21 graus. Finalment, aquesta planta necessita humitat, però no tolera l'excés d'aigua, per la qual cosa s'ha de regar només quan la terra estigui seca i el bany pot ser un bon lloc per a col·locar-la.\nAmb dues botigues físiques a Andorra, la floristeria Angels Flors compta amb més de 25 anys d'experiència en el sector. L'establiment realitza decoracions i centres florals, rams de regal, manteniments a particulars, arranjaments per a noces, comunions, batejos i altres esdeveniments o celebracions i, a més, disposa de servei a domicili.


Radiografia de l'ocupabilitat de la força laboral a Espanya | CaixaBank Research\nRadiografia de l'ocupabilitat de la força laboral a Espanya\nLa capacitat dels individus per aconseguir una feina i progressar professionalment, és a dir, la seva ocupabilitat, serà determinant en el procés de reducció de l'elevada taxa d'atur espanyola, que es va situar en el 21,2% en el 3T 2015. Aquest Focus analitza l'ocupabilitat de la força laboral espanyola amb la finalitat de detectar les principals àrees de millora.\nUn factor clau per augmentar la probabilitat que les noves incorporacions al mercat de treball trobin una feina és que la seva formació s'adeqüi a allò que demanda el mercat. En aquest sentit, seria desitjable que els graus universitaris que rebessin un major volum de matriculats fossin els que presenten una taxa d'atur més baixa. No obstant això, les dades més recents, corresponents al curs 2014-2015, mostren que això no és així: gairebé el 30% de les matriculacions es van concentrar en les titulacions del tercil més alt de la taxa d'atur, com arquitectura o art. En canvi, llicenciatures amb poc atur, com ciències matemàtiques o estadístiques, van rebre menys de l'1% de les inscripcions (vegeu el primer gràfic). Per tant, sembla que una millor coordinació entre l'oferta de places educatives i la demanda de treball podria ajudar a augmentar l'ocupabilitat dels individus que entren al mercat.\nUn altre factor fonamental que determina l'ocupabilitat és que la formació rebuda permeti desenvolupar les habilitats necessàries per exercir una determinada feina. Segons les dades del 2015 de l'OCDE, el 41% dels adults amb estudis superiors van obtenir un resultat baix en el test d'habilitats professionals, en relació amb el 27% de la mitjana de l'OCDE (vegeu el segon gràfic). Per tant, el nivell de coneixements de la població adulta sembla limitat, fins i tot per als diplomats de tercer grau, la qual cosa exigeix una revisió obligada dels programes impartits.1\nLa situació encara és més preocupant si es té en compte que, en els últims anys, la població s'ha polaritzat en dos grups, els qui no van finalitzar els estudis de grau mitjà i els graduats superiors, i ha generat un dèficit d'oferta important en el segment educatiu mitjà. Aquesta distribució bipolar dels nivells educatius contrasta amb el que s'observa en altres països. Així, en el 2T 2015, mentre que només el 22% dels individus espanyols entre 25 i 64 anys tenia estudis mitjans, a Alemanya s'arribava al 59%. En canvi, el 43% de la població espanyola en aquesta franja d'edat té un nivell educatiu inferior, en relació amb el 13% de l'alemanya.\nEl baix percentatge d'individus amb estudis mitjans a Espanya és resultat de l'elevada taxa d'abandonament escolar i de la baixa utilització del sistema de formació professional (FP). D'una banda, el percentatge de ninis (joves que ni estudien ni treballen) continua sent molt elevat a Espanya (del 27%, en relació amb el 15% de la mitjana de l'OCDE). D'altra banda, el pes de l'FP és reduït, i, per tant, també ho és el de la població amb competències específiques. En aquest sentit, la reforma de l'FP del 2011 (Reial decret 1147/2011) va fer alguns passos en la direcció correcta, ja que facilita, per exemple, la transició des de l'educació secundària d'orientació acadèmica (ESO) cap a l'FP, la qual cosa hauria de contribuir a reduir el fracàs escolar. No obstant això, l'FP de grau mitjà continua tenint problemes de desajustament amb la demanda laboral, en gran part per l'escassa col·laboració amb les empreses en el disseny dels programes. En definitiva, posar el focus en les polítiques que ajudin a incrementar l'ocupabilitat de la força laboral serà crucial per reduir l'elevat atur.\n1. Vegeu García Perea, P. i Molinas, C. (2015), «Acabar con el paro ¿queremos? ¿podremos?», Fundación de Estudios Financieros.


Joan Collet: "Hem estat anys criticant el centralisme i el Madrid, i ara estem fent un apartheid encara més dolent amb l'Espanyol"\n"Un club amb 110 anys d'història no s'ho mereix", ha dit\nEl conseller delegat ha parlat sobre l'atenció que els mitjans dediquen a l'Espanyol i sobre l'horari del partit de tornada contra l'Atlètic, previst pel 6 a les 20.00 hores\n2 min. Cornellà-El Prat 23/12/2010 17:02\n260x366 Joan Collet durant el dinar amb la premsa. / RCD ESPANYOL Joan Collet durant el dinar amb la premsa. / RCD ESPANYOL\nDurant el dinar de premsa de l'Espanyol a la llotja de Cornellà-El Prat, Joan Collet ha parlat per denunciar la poca atenció que dediquen els mitjans a l'Espanyol. "L'únic que podem dir és que el club es posiciona en la mateixa línia que ja va manifestar l'entrenador, Mauricio Pochettino. Estem contents amb el dia a dia de l'Espanyol i tots els que ens feu el seguiment, viatgeu i doneu els partits i els entrenaments per ràdio, o tele, o n'escriviu. D'això, el club no té cap queixa. Però sí que és cert que quan surts d'aquest cercle, ens trobem menyspreats i això un club històric com el nostre no ho pot permetre".\nCollet ha seguit amb el discurs, recordant que el club "té 110 anys d'història, som de Barcelona, som de Catalunya, igual que l'altre equip". I ha denunciat que durant aquests dies posteriors al derbi, "s'han dit coses que han fet mal". "Sembla mentida la poca memòria, esportivament, que tenim en aquest país. Ens hem passat anys criticant el centralisme i el Reial Madrid, i el que s'està fent aquí ara amb l'Espanyol i la relació amb el Barça és un apartheid molt més dolent del que es feia abans".\nAhir es va casar el president i, segons Collet, "vam trobar tots algun forat per seguir el partit contra l'Atlètic, tot i que no vam veure'l sencer". Tot i això, li consta pel que ha "llegit i parlat amb en Ramon Planes, que la imatge va ser molt bona" i que l'equip "no mereixia perdre".\nSobre el partit de tornada, previst pel dia de Reis, a les 20.00 hores, Collet ha reconegut "que fos quin fos l'horari, són males dates". "Hi havia la possibilitat de jugar el 5, però ho teníem molt complicat, perquè els operatius de la Guàrdia Urbana estaven destinats a la cavalcada. Considerant totes les opcions, estic satisfet amb el fet de jugar el 6 a la tarda". El conseller ha deixat clar que el club no farà cap acció especial per animar l'afició a anar a l'estadi. "Poca crida s'ha de fer. Ja estem fent una mitjana de 25.000-30.000 persones, i el partit és prou maco i la Copa és una il·lusió que tenim tots".\nL'Espanyol brinda per un 2011 ple d'èxits esportius


El Manresa FS rep massa en el primer partit per la classificació per la fase pel play off\nEl Manresa va rebre massa en el primer partit per la classificació per la fase pel play off d'ascens.Ii es que el resultat final no reflexa el que ha passat sobre el sintètic del Galatzò. Dos xuts exteriors i una jugada accidentada de Adil, tot amb dos minuts, va tirar per terra ta la bona feina feta durant el partit.\nEl Manresa FS rep massa en el primer partit per la classificació per la fase pel play off.\nTant un com l'altre equip han disputat un partit d´alt nivell en que ambdós conjunts han tingut moltes ocasions de gol amb els porters dels dos equips com a protagonistes. Ha encetat el marcador el Manresa amb un gol de Josan després d´una molt bona combinació amb un creuat marxant al descans amb minima avantatge manresana.\nSimilars característiques a la segona part. El Manresa continuava fent un boc joc pero ha rebut el gol de l'empat en els inicis d'aquest segon periode. La resposta de Nil amb el segon gol manresà no s´ha fet esperar després d´un contracop molt ben gestionat.\nA partir d'aquí i amb joc altern per part dels dos equips, arribat la clau del partit i els minuts fatídics pels de Albert Manzanares. Dos xuts exteriors pràcticament consecutius un de l'altre han propiciat que els balears donessin la volta al marcador. I moments desprès una accidentada acció de Adil amb relliscada inclosa en una cessió de Eric ha suposat el quart gol local.\nAmb joc de cinc manresà en els últims instants de partit i amb la porteria buida, els de les illes han arrodonit la matinal golajadora i continuen invictes a la seva pista. El proper partit corresponent a la segona jornada serà al Pujolet el proper dijous a les 19, 45 hores davant CE Escola Pia Sabadell.


La Generalitat introdueix a Suera 40 nous exemplars d'ofegabous - À Punt\nLa Generalitat introdueix a Suera 40 nous exemplars d'ofegabous\nL'objectiu és salvar aquest amfibi amb cua declarat com a vulnerable en el catàleg d'espècies amenaçades.\nL'ofegabous és l'únic amfibi amb cua que viu a la Comunitat Valenciana / Arxiu\n29 d'octubre 2019 - 18:20\nLa Conselleria d'Agricultura, Desenvolupament Rural i Transició Ecològica i la Fundació Oceanogràfic han soltat 40 exemplars d'ofegabous a Suera com a part del programa per a salvar aquesta espècie amfíbia. L'ofegabous és l'únic amfibi amb cua que viu a la Comunitat Valenciana i està declarat com a vulnerable pel catàleg valencià d'espècies amenaçades de fauna, i en regressió en algunes zones de la seua àrea de distribució.\nLa Fundació Oceanogràfic fa controls periòdics per a conéixer l'evolució i estat sanitari de l'espècie en aquesta localització, on 110 animals es van introduir l'any passat en tolles i basses. Enguany s'ha pogut contrastar que s'hi han reproduït, la qual cosa suposa un èxit per al programa.\nL'ofegabous rep aquest nom per la creença generalitzada que vaques i bous podien morir-se si s'engolien un d'aquests animals en beure en les tolles. És un amfibi voraç que s'alimenta d'invertebrats aquàtics, mol·luscos, carronya, fins i tot cucs o larves d'insectes. El seu aspecte és molt potent, com el d'un animal prehistòric, i pot aconseguir fins a 300 mil·límetres de longitud.


Quadern de formació: «Les estructures populars al moviment per l’habitatge català» - PAH Mollet Baix Vallès\nUna de les apostes aprovades al Primer Congrés d’Habitatge de Catalunya, celebrat el novembre de 2019, va ser la cració de la Comisió de Formadores. Aquesta comissió va néixer amb el mandat de cobrir les necessitats formatives de tots els col·lectius d’habitatge, els ja existents i els que es creessin de nou, i també abordar la tasca de promoure i acompanyar la creació d’estructures populars, així com difondre i potenciar les ja existents arreu del territori.\nCal reconèixer que la posada en marxa d’aquesta tasca ha sofert impediments importants: factors externs, com l’esclat de la pandèmia, i també interns, com la priorització del treball formatiu de la comissió. En qualsevol cas, i després de superar aquestes dificultats, ens complau enormement presentar-vos el que considerem un primer pas per impulsar les Estructures Populars al conjunt del moviment per l’habitatge: la redacció d’aquest primer quadern de formació.\nAmb aquest document que llegireu a continuació, volem acomplir principalment dos objectius: clarificar el concepte i recopilar la tasca feta per les estructures populars.\nQuè són les estructures populars?\nMés enllà de l’habitatge: ampliar l’horitzó dels nostres Sindicats, PAH’s i Xarxes, enfortir-nos a cada poble o barri\nEns trobem en un context de crisi estructural del sistema capitalista que està fent retrocedir a marxes forçades les condicions de vida de les classes populars. Aquest retrocés no s’ha donat de manera natural, sinó com una ofensiva dels rics i poderosos que s’han disposat a exprimir fins l’última gota de les conquestes i mitjans de vida de les classes populars, per tal de mantenir les seves taxes de benefici enmig d’un món en crisi.\nA l’Estat Espanyol, s’hi ha donat un desmantellament gradual d’un Estat del Benestar que ja era feble de naixement i de les vies d’accés a un nivell de vida estable que havien possibilitat l’existència d’unes dues generacions de classes mitjanes acomodades. Una de les expressions més clares d’aquest fenomen ha estat l’emergència habitacional, que coneixem de sobres al moviment per l’habitatge i és una de les nostres raons de ser. Però no és l’única expressió d’aquesta crisi: carències alimentàries, CAPs col·lapsats, tancament de línies de l’ensenyament públic, serveis socials inoperants, degradació de l’espai públic o privatització d’aquest, jovent frustrat i sense expectatives de futur, famílies que no poden ni pagar ni atendre el reforç escolar dels seus fills i ni molt menys activitats extraescolars, i un llarg etcètera. En definitiva, barris i pobles on el mercat i el capitalisme condemnen a la pobresa i l’ostracisme a cada cop més capes de la població i l’administració no dóna respostes efectives, sinó és la pressió policial. A tot això s’hi suma la pandèmia de la Covid-19 i les afectacions que aquesta comporta i comportarà encara més en termes econòmics i de restricció de llibertats.\nLa lluita per l’habitatge a Catalunya ha estat un exemple claríssim de la capacitat que té l’autoorganització de la gent per donar respostes a aquestes problemàtiques i buits que deixa l’estat. Però com bé hem exposat, la nostra gent no només necessita un sostre: en el nostre dia a dia als col·lectius d’habitatge, quan ens comencem a conèixer amb les altres companyes, ens adonem que patim de moltes altres coses a part de que ens facin fora de casa. Com dèiem a les ponències del Congrés: “Ja sigui que no tenim prou diners per als subministraments, o per a comprar menjar, o per apuntar als nostres fills a classes de repàs, o perquè hem patit violència masclista per part de les nostres parelles. La llista de totes les problemàtiques que tenim podria ser molt més llarga, però la qüestió que ara apareix és: perquè només afrontem col·lectivament la problemàtica de l’habitatge? Perquè totes les altres problemàtiques no les assumim totes juntes?“\nLes estructures populars volen deslegitimar el poder omplint el buits que deixen l’estat i el mercat. Però no només es tracta de suplir les necessitats col·lectives que no són cobertes, és important la forma de fer-ho i ho és també que es persegueixi un horitzó, que tinguin una lògica política emancipadora enfront les estructures de dominació. Les estructures populars no responen a la lògica del mercat, on el valor del que fem està determinat pel consum i l’intercanvi monetari, ni tampoc a la lògica de l’Estat, que ofereix serveis a usuàries d’una forma unidireccional. Pretenen ser espais de contrapoder, al mateix temps que de construcció de noves pràctiques i relacions socials, formes pròpies de poder, on ens organitzem per reconstruir els vincles comunitaris i construir entre totes la forma com volem viure.\nAixí ha estat com a alguns llocs on el moviment per l’habitatge era fort, començava a intervenir en altres àmbits de la vida social, a crear estructures populars. Però aquesta intervenció no era només una manera de cobrir necessitats. Les estructures populars han estat espais per augmentar la cohesió i el nivell de consciència de la gent que participa del la lluita per l’habitatge: sabem que moltes vegades, tenim gran dificultat per a que moltes afectades es quedin a l’assemblea una vegada s’ha resolt la seva problemàtica. Ja sigui perquè hem aconseguit un lloguer social o perquè no hem pogut evitar que les facin fora. Apostant per vincular-nos a partir de resoldre més problemàtiques a banda de la d’habitatge, trobem vies perquè la gent continuï participant, trobant el seu lloc, la seva funció dins del col·lectiu i generant sentiment de pertinença a una comunitat política àmplia.\nÉs a dir, si una mare soltera participa del grup de dones i a més el seu fill va a l’escola popular, no és més fàcil que segueixi formant part del nostre col·lectiu tot i que hagi resolt el seu problema d’habitatge? O si els adolescents fills de les famílies poden formar part d’un gimnàs popular o d’un equip de futbol del poble o barri, no farà això més complicat que aquestes es desvinculin sense més? O si tenim un bar o restaurant cooperatiu on treballen membres de l’assemblea, no facilita mantenir el vincle encara que aconsegueixin solucionar els seus problemes particulars? Tot això no són més que uns pocs exemples concrets del nou paradigma que signifiquen les estructures populars per als nostres col·lectius, donant-los molta més amplitud i consistència. Així, PAH’s, Xarxes i Sindicats es converteixen en eines molt més transversals per a solucionar els nostres problemes i al mateix temps fan el moviment per l’habitatge més fort.\nDeslegitimar i pressionar l’administració i el mercat, donar referència i poder a l’autoorganització popular:\nLes estructures populars són espais d’organització des de la base per cobrir necessitats des d’una realitat concreta que permet millorar les condicions de vida de les classes populars. Són experiències relacionades amb el sosteniment i reproducció de la vida, formes de cobrir necessitats materials i comunitàries de manera col·lectiva. Espais des d’on ens relacionem a través del suport mutu i on no es tracta de solucionar els problemes o les necessitats de la gent des d’una perspectiva assistencialista, sinó que el que es vol és fer d’una necessitat compartida una solució conjunta, en la que totes les que hi participem hi posem de la nostra part perquè aquesta funcioni.\nPropiciar espais on viure fragments del canvi que volem i interioritzar elements de la nova societat que anhelem construir.\nAlhora, tenen la intenció de contribuir a l’augment de la consciència de pertànyer a una part dins d’un tot i, en definitiva, a una classe desposseïda, que es reconeix a si mateixa a partir d’una interessos comuns.\nPrefigurar la societat que volem: construcció d’un món nou\nQuan parlem d’estructures populars no només ens referim a cobrir necessitats. Quan parlem de generar espais on trobar-se o organitzar-nos per trobar solucions a problemes comuns, no ho fem des de la neutralitat sinó des d’una intencionalitat política emancipadora enfront les estructures de dominació. Ho fem amb la intenció de transformar la realitat que ens envolta, tant de l’entorn com de la forma de relacionar-nos entre nosaltres, amb la voluntat d’anar juntes a l’arrel del problema i trobar solucions entre totes. Les estructures populars ens han de permetre anar fent visible que hi ha una alternativa al sistema capitalista.\nLes escoles populars o els grups de dones són espais on trencar amb l’individualisme per donar una dimensió política als diferents aspectes de la vida que ens travessen i, en comptes d’esperar solucions per part de l’Estat, buscar nosaltres mateixes la forma de resoldre-les amb les nostres companyes. Les estructures populars són una manera de confrontar els valors de la lògica capitalista amb la nostra ètica pròpia, ja que pretenen ser espais de construcció de noves pràctiques i relacions socials, vincles basats en una ètica oposada a la capitalista, on ens organitzem per construir entre totes la forma com volem viure.\nAlhora, tenen la intenció de contribuir a l’augment de la consciència de pertànyer a una part dins d’un tot i, en definitiva, a una classe desposseïda, que es reconeix a si mateixa a partir d’uns interessos comuns. Contribuint així a la construcció i enfortiment dels sectors oprimits com a subjecte històric capaç de protagonitzar el canvi social.\nLa creació d’estructures populars ens permet posar-nos a treballar en la construcció d’alternatives reals, propiciar espais on viure fragments del canvi que volem i interioritzar elements de la nova societat que anhelem construir, passant de la crítica i la protesta a la construcció d’un món nou des l’autoorganització popular. Es tracta d’experiències reals que ens permeten tenir més confiança, i alhora més compromís, en aquest camí, són la base material per la nova societat, escoles d’autogovern i autodeterminació democràtiques de la classe treballadora.


Megi's Rooms Batumi Batumi Geòrgia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nMegi's Rooms BatumiApartamentrustaveli st.16, Batumi Centre, Batumi, Geòrgia, 6010 - Veure al mapaMegi's Rooms BatumiVeure més fotosVeure més fotosVeure totes les 15 fotos\nSi el que està buscant és per un hotel ben situat a Batumi, no busqui més enllà de Apartment Megi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment Megi també ofereix moltes instal.lacions per enriquir la seva estada a Batumi. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, habitació familiar. Gaudiu de les comoditats d'alta gama com ara aire condicionat, calefacció, escriptori, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Apartment Megi és un lloc ideal d'estada pels viatgers que busquin encant, comfort i facilitat a Batumi.


Un nemèton era un espai sagrat de l'antiga religió cèltica. Els Nemeta semblen haver estat situats principalment en àrees naturals, i, pel fet d'intervenir-hi habitualment arbres, s'interpreten sovint com a boscs sagrats. Tanmateix, altres evidències suggereixen que la paraula implicava una varietat més àmplia d'espais rituals, com ara santuaris i temples. L'evidència dels nemeta consisteix principalment en inscripcions i noms de lloc, les quals apareixen a tot el món celta. Es troben topònims relacionats amb la paraula nemeton des de Galícia a Turquia, passant per Escòcia. La paraula està relacionada amb el nom dels Nèmetes, tribu que habitava vora el Rin entre el Palatinat i el llac Constança -a l'actual Alemanya-, i la seva deessa Nemetona.\nObtingut de «https://ca.wikipedia.org/w/index.php?title=Nemeton&oldid=25136723»\nLa pàgina va ser modificada per darrera vegada el 3 oct 2020 a les 12:28.


Luis Enrique: "Crec que ha estat el pitjor partit de la nostra etapa" - Esport3 - TV3 i Catalunya Ràdio\nLuis Enrique: "Crec que ha estat el pitjor partit de la nostra etapa"\nL'entrenador del Barça no ha escatimat adjectius a l'hora de qualificar el partit del Barça a Anoeta\n28/11/2016 - 00.03\nLuis Enrique ha comparegut davant dels mitjans de comunicació visiblement enfadat pel partit que ha jugat el FC Barcelona davant de la Reial Societat a Anoeta. Es pot dir més alt, però no més clar: "Hem fet el pitjor partit de la nostra etapa".\nEn un primer moment, l'entrenador del Barça s'ha desfet en elogis en el joc dels bascos: "Hi ha hagut tanta diferència que poc podem comentar del partit. Ens han discutit la pilota i no hem trobat la manera. Ens han pressionat amb sis jugadors en camp contrari."\nSobre les paraules de Piqué on deia que: "Jugant així, difícilment es podia guanyar la Lliga", Luis Enrique li ha contestat que "les entrevistes en acabar el partit són perilloses. No es pot donar per perduda la Lliga. Som a la jornada 13; això que ha passat avui només ens ha passat avui. Hem de pensar a millorar."\nDesprés d'una pausa en el seu discurs per meditar molt bé el que volia dir, el tècnic asturià ha sentenciat: "Avui hem fet el pitjor partit de la nostra etapa. Aquest esport és tan meravellós que avui ens emportem un punt quan no mereixíem res."\nPensant en l'important partit contra el Reial Madrid de dissabte que ve, Luis Enrique ha recuperat l'optimisme i ha dit: "Es veurà un Barça molt millor en el clàssic, segur. Contra el Madrid donarem un nivell molt superior al d'avui."\nEl malson d'Anoeta continua (1-1)


Notícies – Pàgina 2 – Ràdio 90\n338 Resultats / Pàgina 2 de 38\nPenny Lane 053: Abbey Road 50 anys (III)\nRàdio 90 23/01/2020\nAquesta setmana continuem el programa amb la tercera part de la revisió amb motiu del cinquantè aniversari de l’edició del mític i darrer àlbum, de fet, de The Beatles: Abbey Road, que pren el seu nom del carrer de Londres on hi ha dels estudis EMI i, probablement, té al davant el més famós pas de vianants del món sobre el qual creuen els quatre beatles i que posteriorment l’han travessat milers de fans de tot el món quan van de visita a la capital del Regne Unit. Amb aquesta excusa, ha sortit al mercat una reedició remasteritzada i 2 […]\nL’Escarbat Bum Bum arriba als 500 programes\nRàdio 90 31/12/2019\nRecordeu què fèieu fa 500 setmanes? Com ha canviat la vostra vida si reculem 500 setmanes? Us convidem a fer l’exercici. Fa 500 setmanes tornàvem a iniciar les emissions a Ràdio 90, i en el meu cas, tornava a les ones de la mà de l’Escarbat Bum Bum. Nova etapa, nou programa. Durant aquest temps, hem tingut temps de reinventar-nos, de créixer i d’ampliar la família. La realitat, tan crua i tan tossuda, ens ha demostrat que les lletres dels grups que sonen a l’Escarbat Bum Bum s’han quedat curtes, han esdevingut una crònica del món en el qual vivim. […]\nRàdio 90 26/12/2019\nEl programa Penny Lane de Ràdio 90 que, com el seu nom ens indica, dedica el seu temps a la música del quartet de Liverpool i que, com és obvi, que agradarà als seguidors dels Beatles, també pretenem que interessi als afeccionats a la música en general, ja que parlem d’una colla de cançons que conformen un dels millors àlbums de la banda. En l’emissió que podreu escoltar aquest cap de setmana reprenem l’audició que vam començar en l’anterior programa amb motiu del 50è. Aniversari de la publicació del ja mític àlbum Abbey Road de 1969. Per celebrar aquesta efemèride […]\nAquest dissabte dia 21 de desembre s’estrena la programació d’hivern 2019-2020 de Ràdio 90 que té com a fet destacat el retorn de Pasturant l’ovella negra. En efecte, després d’un breu parèntesi de tres mesos, torna el programa presentat per en Francesc (Xescu) Bancells i en Gerard Velasco, que ja havia format part de la graella de l’emissora durant cinc anys. I torna en el mateix horari (dissabtes a les 20h) i fidel a l’esperit juvenil, divertit i refrescant que l’ha caracteritzat sempre, amb la música metal, en totes les seves variants, com a principal protagonista. De moment, es farà […]\nTorna Penny Lane\nRàdio 90 25/11/2019\nTal com vam fer aquests darrers dos anys amb motiu del 50è. Aniversari de les publicacions de SGT. PEPPER’S LONELY HEARTS CLUB BAND (1967) i del doble WHITE ALBUM (1968) us oferim ara la reedició d’ABBEY ROAD del 1969 en el que ens presenten l’edició de luxe en format de llibre amb fotos i documents inèdits i amb dos CD’s extres amb les sessions d’enregistrament dels temes d’aquest àlbum llegendari, que ens ve presentat amb una nova mescla i en una edició en BlueRay. A part, també tenim sessions del single que van publicar a l’abril d’aquest any 1969 amb […]\nRàdio 90 davant la sentència del procés\nRàdio 90 15/10/2019\nRàdio 90 és una ràdio apolítica que conviu amb total normalitat amb diferents sensibilitats, però que no pot defugir de pronunciar-se davant de fets de gran transcendència per al nostre poble. Després de conèixer la sentència del Tribunal Suprem respecte als líders socials i polítics del procés per a la independència de Catalunya volem mostrar-los la nostra solidaritat així com a les seves famílies. Considerem aquesta sentència injusta i pensem que votar no pot ser mai un delicte. Veiem amb preocupació com alguns drets fonamentals queden totalment en entredit, el dret de manifestació, el dret a la llibertat d’expressió i el dret de […]\nReemissió de programes a Ràdio 90\nRàdio 90 09/10/2019\nAquesta setmana, Ràdio 90 ha encetat una nova etapa en la seva programació amb la reemissió durant els dies feiners d’alguns programes que fins ara només s’emetien els cap de setmana. En efecte, cinc programes de la graella actual de l’emissora (Directes, Escarbat Bum Bum, Ràdio Rock, Don’t Worry Be Funky i Cirquet Clarinet) es poden escoltar ara també, en repetició, al llarg de la setmana següent a la seva emissió, en dues franges: a les 7 del matí i a les 6 de la tarda. Aquests són els horaris: Dilluns Dimarts Dimecres Dijous Divendres 7 a 8h. Escarbat Bum […]\nAlgunes novetats en la temporada de tardor\nRàdio 90 30/09/2019\nLa programació d’aquesta tardor 2019 que es va encetar el passat dia 21 de setembre registra una baixa important, Pasturant l’ovella negra, que s’ha agafat un temps de descans i esperem que pugui tornar ben aviat, però per altra banda compta amb el retorn, després de 8 anys, de Camps Magnètics, el programa que relaciona música, ciència i ciència-ficció, i que s’emet amb periodicitat mensual cada primer dissabte de mes a les 21h. També ha tornat Kosmos, el programa sobre músiques del món que ens va acompanyar anys enrere, i que ara es pot escoltar els diumenges a les 16h. […]\nEn Pol i na Maria al Cirquet Clarinet\nRàdio 90 27/07/2019\nCirquet Clarinet s’alegratula d’anunciar (amb timbal i plateret) la presentació en la funció de diumenge, dia 28, a les 22:00, del duet format per en Pol i na Maria, dues veus molt joves trobades a Olot, i que, perfectament acompanyades al piano, van trenant cançons d’autors que els hi agraden, tant en català com en anglès. Melodies i textures vocals que inevitablement faran vibrar (és literal) la fibra sensible del oient. Un regal presentat senzillament que tenim el gran plaer de poder-vos oferir. Alehop!!!\nnavigate_beforeAnterior 1 2 3 4 … 38 Següentnavigate_next


Auxiliar d'hosteleria: cuina i servei de restaurant i bar - Fundació Marianao\nAula taller de medi ambient\nTeixits: reparat millor que nou!\nAuxiliar d'hosteleria: cuina i servei de restaurant i bar\nParticipants: persones internes a centres penitenciaris que es troben en la fase final de la seva condemna.\nEl programa té com a objectiu la realització d'itineraris personalitzats d'inserció sociolaboral per a interns de centres penitenciaris que es troben en la fase final de la seva condemna, a partir d'un pla formatiu individual prèviament pactat, que contribueixen a la millora de les competències professionals, faciliten el desenvolupament de valors i aplanen el camí cap a la integració laboral en l'empresa.\nETAPES DE L'ITINERARI FORMATIU\nFormació-servei. Reincorpora. Conjuga la formació en oficis en l'àmbit d' Auxiliar d'hostaleria: Cuina i Servei de restaurant i Bar i les actuacions de servei a la societat, fomentant competències, habilitats i valors, al mateix temps que promou la participació social i el compromís cívic.\nAcompanyament. Les entitats socials estan vinculades als diferents grups territorials del programa Incorpora de "la Caixa" i garanteixen aquest acompanyament.\nInserció laboral. L'objectiu final del programa és la integració social i laboral de la persona. Aquesta integració es concreta a través del programa Incorpora de "la Caixa", un programa d'intermediació laboral que combina de forma òptima les necessitats del teixit social i empresarial, per assegurar l'èxit en la integració laboral. Ofereix un servei integral gratuït amb tècnics d'inserció laboral que proporcionen assessorament en totes les fases del procés, des de la selecció fins a la plena integració en el lloc de treball.\n17 persones ateses a l'any


Coses de Can Loi i altres herbes: Ahir entre migranyes\nAhir entre migranyes\nno vaig poder deixar passar algunes intervencions que feren autoritats lingüístiques dins el marc del dia europeu de les llengües.\nL'estimat, admirat i enyorat quan no hi és, Antoni Bassas, ens va regalar la visita d'un lingüísta molt popular al Regne Unit que afirmava que mentre els adolescents parlin català tenim la llengua salvada.\nPer altra banda, llegesc al Singular digital que el president de l' IEC afirma que qui mantenen la llengua viva són les classes dominants.\nVol dir això que els ninyatos pijos són el sant Jordi de la Llengua, que ens la salvaran?? Au, arruix!!\nCom va dir l'ex-conseller Fiol:\n"Com se diu en bon mallorquí, que no mos contin milongas"\nPlenari del Parlament de les Illes Balears de dia 18 de Setembre de 2007\n27 de setembre de 2007, a les 18:55


Transparència > Transparència > Personal > Plantilla > Relació de llocs de treball (PAS)\nUdG Portal de Govern Obert i de la TransparènciaTransparènciaPersonalPlantillaRelació de llocs de treball (PAS)\nLa creació, la modificació, la refosa i la supressió de llocs de treball es fan mitjançant la RLT. Per tant, per a qualsevol modificació de les estructures, per a la seva reestructuració, per a la creació de noves unitats o l'eliminació d'altres, així com per a modificar qualsevol característica d'un lloc de treball (ja sigui retributiva, de requisits, d'adscripció, de mecanismes de provisió, de tipologia, etc.), cal modificar la corresponent relació de llocs de treball.\nRelació de Llocs de Treball de la Universitat de Girona\nRelació de Llocs de treball actual: Relació de Llocs de Treball de la Universitat de Girona, aprovada per acord de modificació del Ple del Consell Social en la sessió ordinària núm. /2019, de 24 de juliol de 2019 i publicada al BOUdG núm. 4/2019 de 26 de juliol de 2019 (eBOU-1671).\nRelació de Llocs de Treball de la Universitat de Girona, aprovada per acord del Consell Social en la sessió ordinària núm. CU2/09 de 27 de juliol de 2009, i ha sofert les següents modificacions:\nModificada per acord de modificació del Ple del Consell Social en la sessió ordinària núm. 3/2018, de 6 de març de 2018. Relació de Llocs de Treball\nModificada per acord del Ple del Consell Social en la sessió ordinària núm. 1/2017 de 28 de febrer de 2017 i publicada al BOU 1/2017 de 10 de març de 2017\nModificada per acord del Ple del Consell Social en la sessió ordinària 3/2016 de 19 d'abril de 2016 i publicada al BOUdG núm. 2/2016 de 25 d'abril de 2016.\nModificada per acord del Ple del Consell Social en la sessió ordinària núm. 5/2015 de 4 novembre de 2015. Relació de Llocs de Treball.\nModificada per acord de la Comissió Universitària del Consell Social en la sessió ordinària núm. CU1/15 de 5 de maig de 2015. Relació de Llocs de Treball.\nModificada per acord del Ple del Consell Social en la sessió ordinària núm. 1/2015 de 12 de febrer de 2015 i publicada al BOUdG núm. 1/2015 de 22 d'abril de 2015.\nModificada per acord del Ple del Consell Social en la sessió ordinària núm. 1/14 de 20 de febrer de 2014 i publicada al BOUdG núm. 2/2014 de 22 d'abril de 2014.\nModificada per acord del Ple del Consell Social en la sessió ordinària núm. 4/10 de 23 de desembre de 2010 i publicada al BOUdG núm 6/2010 de 2 de febrer de 2011.\nPersonal eventual de la Universitat de Girona\nDarrera actualització: 19/06/2019\nLa UdG va analitzar els llocs de treball i fruit d'aquest treball d'anàlisi es va elaborar un recull amb tota la documentació que fa referència als llocs de treball de l’estructura organitzativa del Personal d’Administració i Serveis. Aquesta documentació ha de servir de base per a una nova gestió dels recursos humans de la UdG.\nDescripció i valoració dels llocs de treball de la Universitat de Girona\nDarrera actualització 27/06/2017


Aconsegueix la integració de Google Pay Shopify\nCentenars de milions de persones utilitzen Google Pay, per això és important afegir Google Pay a la botiga Shopify. Per fer-ho, necessitareu un proveïdor de serveis de pagament que ofereixi una integració de Google Pay Shopify.\nEstem aquí per ajudar. La nostra passarel·la de pagament de comerç electrònic permet acceptar i gestionar la més àmplia gamma de mètodes de pagament des d'una sola plataforma.\nAcceptar pagaments GPay i molts altres mètodes de pagament Shopify\nAfegir Google Pay a la vostra botiga Shopify és un bon començament, però no hauria de ser l'única opció de pagament que accepteu. Avui en dia, els consumidors estan buscant molts mètodes de pagament a la caixa. Això inclou targetes de crèdit i dèbit, més carteres digitals com Paypal, Apple Payi Click to Pay. Més mètodes de pagament locals com Cofidis i Bizum a Espanya.\nEl nostre objectiu és ajudar-vos a acceptar més mètodes de pagament en línia perquè pugueu millorar la satisfacció del client, arribar a més gent i vendre més. És per això que agregem tots els mètodes de pagament principals i alternatius en un únic tauler de comerciant.\nAprovar més pagaments en línia i augmentar les vendes\nL'ús de Redsys només com el seu processador de pagaments pot conduir a missatges de fallada de pagament en línia innecessaris i vendes perdudes. És per això que hem construït una funció d'orquestració de pagaments que li permet crear regles de processament de pagaments. D'aquesta manera, si el vostre proveïdor predeterminat està experimentant temps d'inactivitat, enviarem la transacció a un altre. Aprovar més pagaments, millorar el procés de compra i augmentar la seva taxa de conversió alhora que proporciona als clients una experiència de pagament sense fricció .\nCom afegir la integració de Google Pay Shopify al teu lloc web\nEl procés és ràpid i fàcil. En pocs passos, podeu connectar la vostra botiga Shopify amb MONEI i començar a acceptar pagaments de Google Pay (i més mètodes de pagament) avui.\nSegueix el Connect MONEI a la teva botiga Shopify


Maragall desvela el seu futur i apunta al consell d'administració del consorci que gestiona l'Airbus\nEn paraules del mateix Maragall: "Ja li he dit a Zapatero que he de ser en el consell d'administració de l'empresa aeronàutica que controla Airbus i crec que aviat hi seré". L'encara president de la Generalitat ja té clar doncs, quin serà el seu destí després de passar el testimoni a José Montilla. Lluny de retirar-se, Maragall es marca com a objectiu treballar per l'Euroregió. El primer pas serà passar a formar part del consell d'administració del consorci, amb seu a Tolosa de Llenguadoc. Aquesta ciutat també és el centre de l'Euroregió, el marc polític preferent en què Maragall vol desenvolupar la seva futura activitat.\n18/11/2006 - 21.25 Actualitzat 23/11/2006 - 18.55\nMaragall ha desvelat part del seu futur polític i personal en la cloenda de les Jornades d'Economia de s'Agaró, un dels seus últims actes com a president de la Generalitat en funcions. El dirigent socialista ha defensat la importància d'Europa per al futur de Catalunya. En aquest sentit, ha fet bandera del seu projecte de l'Euroregió. Segons creu, en el futur cal ser al capdavant de la zona, un territori amb 18 milions d'habitants i amb l'empresa d'aviació més important del món.\nPasqual Maragall també ha aprofitat el seu discurs per reivindicar la seva aposta per la francofonia, assenyalant que "jo sóc partidari dels quatre idiomes, els tres de sempre i el francès, perquè estem al costat i el millor que podem fer és anar junts en molts temes".\nEn el seu parlament Maragall ha aprofitat per defensar la seva obra de govern al capdavant del tripartit, si bé ha reconegut que "aquesta ha estat una legislatura una mica més breu del que és habitual però també més intensa, ja que hem redactat la llei del país, cosa que només passa una vegada cada 25 anys".\nPer la seva banda, el president de la Cambra de Comerç de Barcelona, Miquel Valls, ha aprofitat l'acte per acomiadar-se de Maragall assenyalant que la clausura de les jornades era a més a més, "un homenatge al president i a l'amic que al llarg d'aquests anys sempre hem tingut a prop". Per això, se li ha lliurat, al president de la Generalitat, una placa commemorativa d'aquestes jornades i al final s'ha fet un foto de grup amb tots els ponents.\n"És Europa, estúpids!"


Mor un jove apunyalat mentre feia botellón a Lleó\nActualitzat 16/05/2021 11:54\nMor un jove en un botellón a Lleó: estava bevent amb uns amics i, de cop i volta, van venir un grup de sis persones i el van apunyalar amb una navalla.\nMor un jove en un botellón a Lleó\nEls fets han passat aquest diumenge a la matinada, cap a les 3:50, a la zona de la Torre de Lleó, concretament als aparcaments del carrer El Encinar. Els amics relaten que es trobaven al lloc dels fets de botellón quan se'ls va acostar un grup de sis persones i van començar a agredir-los. Un d'ells, segons indiquen, va treure una navalla i va ferir el jove.\nEstan intentant localitzar els agressors\nEls testimonis col·laboren amb els agents i intenten identificar el presumpte agressor a través dels perfils de les xarxes socials i faciliten dades dels vehicles del grup al qual pertany el presumpte agressor. També van resultar ferits altres joves que van ser atesos en el centre sanitari de la zona.\nMor un jove en un botellón a Lleó: busquen els agressors / EFE\nBusquen els autors dels fets\nSegons consta en l'informe, el jove, que tenia una ferida greu al pectoral, va morir a l'àrea d'urgències del Complex Hospitalari de Lleó. La Policia Nacional ha obert una investigació i està intentant esbrinar més detalls per esclarir els fets. Els autors de l'agressió es podrien enfrontar a sancions econòmiques molt elevades i penes de presó per un presumpte delicte d'homicidi.\nUna estudiant mor en un botellón a Granada\nMalauradament, no és la primera vegada que un jove mor en un botellón i, de fet, el 19 de març, una estudiant d'intercanvi d'Irlanda va morir en estimbar-se en un botellón a l'Alhambra de Granada i, encara que tot apunta que va ser un accident, els agents van obrir una investigació.\nEls veïns de Baró de Viver: amenaçats per una parella de camells


Gil Atribuïx a problemes burocràtics la falta de socorristes – Compromís per Cullera\nGil Atribuïx a problemes burocràtics la falta de socorristes\nPublicat el 28 Març 2013 en Documents\nSi es complix el que el regidor de platges Pepe Gil ha afirmat este matí al ple ordinari de l’Ajuntament demà les platges de Cullera haurien de comptar amb servei de socorrisme i salvament. Gil ha contestat així a les preguntes de l’oposició, molt crítica amb el fet que en plena Setmana Santa Cullera no compte amb este servei en la platja, el nostre principal recurs turístic .\nEl servei ha sigut privatitzat però l’empresa concessionària no ha començat encara a gestionar-lo. Pere Manuel, de la coalició Compromís, ha acusat al govern local de falta de previsió. Segons el regidor de platges el retard s’ha degut a qüestions burocràtiques i no a deixadesa.\nÉs la primera Setmana Santa en anys que el servei de socorrisme no es posa en marxa coincidint amb el començament de la temporada turística. Si finalment es solucionen estes qüestions esta situació es podria corregir demà mateix.\nPle de març 2013 – primera part →


Cirque Aïtal presenta Saisin de Cirque - Temporada Alta a Girona - SIESTV\n08 jul. 2021 Cirque Aïtal presentarà a Temporada Alta l’espectacle Saison de cirque\nUna proposta de circ contemporani enèrgic acompanyada d’una banda de rock\nPosted at 17:30h in Cultura by siestv\nRedacció.- La companyia francesa Cirque Aïtal instal·larà la seva carpa a Girona del 25 al 28 de novembre per oferir l’espectacle de circ contemporani Saison de Cirque dins la programació internacional de Temporada Alta. Les localitats es poden adquirir des d’avui al web del festival. L’aforament del recinte compleix la normativa Covid, actualment al 70% d’aforament, respectant la distància de seguretat.\nL’espectacle de Cirque Aïtal parteix de l’essència i l’estètica del circ tradicional que la companyia ha portat als nostres dies creant un univers màgic. En una carpa amb pista de terra i l’habitual cortina vermella, els directors de l’espectacle Victor Cathala, Kati Pikkarainen i Michel Cerca, han creat una proposta moderna i enèrgica que converteix cada funció en una autèntica festa recomanada per a tots els públics.\nSaison de cirque compta amb 8 intèrprets (acròbates, malabaristes, acròbates eqüestres, pallassos…) que ofereixen un esclat de números espectaculars, divertits, trencadors i plens d’energia, amb una banda de rock que toca en directe, amb 4 músics. Un espectacle fascinant per la nuesa d’efectes, amb cossos desafiant les lleis de la natura.


L'acusat de matar el germà a cops de crossa a Palafrugell, culpable d'homicidi - Diari de Girona\nacn | girona 13.04.2021 | 14:05\nL'acusat de matar el germà a cops de crossa a Palafrugell · ACN\nL'acusat de matar el germà a cops de crossa a Palafrugell\nEl jurat popular ha declarat l'acusat de matar el germà a cops de crossa a Palafrugell (Baix Empordà) culpable d'homicidi. El veredicte recull que la matinada del 24 d'agost del 2018 "una baralla va acabar en una agressió" i que el processat va propinar "una insistència de cops" a la víctima, sobretot al cap. El jurat sosté, però, que Rafael Cortés no va actuar amb abús de superioritat perquè els dos germans "estaven molt malalts" i no hi havia desproporcionalitat física. Sí que li aprecien l'agreujant de parentiu i dues atenuants: una de drogoaddicció perquè és "politoxicòman i alcohòlic" i una altra d'arravatament. El fiscal demana 12 anys i mig de presó i la defensa la pena mínima.\n"Hem quedat molt impactats amb l'omissió de socors el dia dels fets i amb què, en cap moment del judici, hem pogut apreciar un penediment posterior", recull el veredicte del jurat popular que declara el fratricida de Palafrugell culpable d'homicidi.\nPer unanimitat, els nou membres del jurat declaren provat que la matinada del 24 d'agost del 2018 va començar una discussió entre l'acusat i el seu germà, que vivien plegat en una casa al carrer Caritat 84. Durant el transcurs de la batussa, i "amb la intenció d'acabar amb la seva vida, o almenys sent conscient que amb aquesta acció podia causar-li la mort", Rafael Cortés va començar a colpejar la víctima amb una crossa causant-li lesions "a la regió facial, a la zona cranial, a la zona toràcica, al coll, als braços, als avantbraços i a les extremitats inferiors".\nLes ferides infringides durant l'atac, van provocar una hemorràgia "ràpida i important" a la víctima, que va morir "minuts després". No va ser fins hores després de l'agressió, i ja a primera hora del matí, que l'acusat va anar a alertar que havia trobat el germà estès a terra enmig d'un bassal de sang. D'entrada, però, no va explicar que l'havia colpejat durant una baralla i va dir als primers policies que se l'havia trobat així quan s'havia despertat.\nEl jurat popular, en aquest punt per set vot a dos, descarta l'agreujant d'abús de superioritat. El veredicte argumenta que, segons diversos testimonis i pericials, els dos germans estaven "molt malalts" i patien un deteriorament física similar vinculat al consum de drogues i alcohol al llarg de les seves vides. Així, el jurat i sosté que Rafael Cortés no es va aprofitar d'una superioritat física a l'hora de matar la víctima. Sí que li aprecien, en canvi, l'agreujant de parentiu perquè ha quedat acreditat que eren germans.\nD'entre el conjunt de circumstàncies atenuants que proposava la defensa, el jurat popular n'ha considerat provades dues: la de drogoaddicció i la d'arravatament. El veredicte argumenta que els dos germans eren "politoxicòmans i alcohòlics" i conclou (per set vots a dos) que Rafael Cortés tenia les capacitats "lleument disminuïdes". I, per unanimitat, el veredicte apunta que el processat va patir "un atac de còlera": "Estava ofuscat i fora de si, de manera que no podia controlar-se a si mateix. Estava encegat, tal i com ell mateix va reconèixer el judici quan va dir que quan s'enfada no veu res, s'encén i no és ell".\nEl jurat descarta, per contra, que el processat actués en legítima defensa, que tingués les capacitats "molt disminuïdes" pel consum d'alcohol i drogues i que confessés el crim. En aquest sentit, argüeixen que la versió del fratricida "no és creïble" perquè té llacunes de memòria interessades i el seu relat de la baralla "no quadra" amb l'escena del crim.\nDesprés de la lectura del veredicte, el magistrat president Juan Mora Lucas ha dissolt el jurat popular. En base als fets que han considerat provats, el fiscal Enrique Barata ha sol·licitat que el condemnin a 12 anys i mig de presó. Inicialment demanava 14 anys i 10 mesos per homicidi amb les agreujant d'abús de superioritat i parentiu. Barata considera que el veredicte descriu una agressió brutal que avalen aquesta petició de pena.\nLa defensa, encapçalada per la lletrada Nerina Vidal, ha sol·licitat que li imposin la pena mínima per l'homicidi amb una agreujant i dues atenuants. El judici, que s'ha fet a la secció tercera de l'Audiència de Girona, ha quedat vist per a sentència.